Jüri Vain

Jüri Vain (1980. aastani Jüri Viin; sündinud 5. juulil 1956 Kärdlas) on eesti tehnikateadlane ja informaatikaõppejõud. 

Haridus
Vain on 1974. aastal lõpetanud Kärdla Keskkooli ja 1979. aastal Tallinna Polütehnilise Instituudi elektroautomaatika teaduskonna automatiseeritud juhtimissüsteemide erialal.

Aastatel 1981–1984 oli ta aspirantuuris Eesti NSV TA Küberneetika Instituudis. ning sai 1987. aastal tehnikateaduste kandidaadi kraadi ("Methods of analysis for LAN protocols of control systems", Küberneetika Instituut, juhendaja professor Leo Mõtus).

Täiendas end Tampere Tehnikaülikoolis 1990, 1995, Eindhoveni tehnikaülikoolis 1993,1994 ja Taani tehnikaülikoolis 1994,1995.Eesti teaduse biograafiline leksikon, 4. köide

Töö
Jüri Vain oli Küberneetika Instituudi vaneminsener 1978–1981, arvutustehnika erikonstrueerimisbüroo (AT EKB) insener-programmeerija 1984–1992, juhtimissüsteemide osakonna juhataja 1991–1997.

Töötab Tallinna Tehnikaülikoolis aastast 1988: küberneetika baaskateedri vanemõpetaja 1988–1989, automaatikainstituudi lektor ja dotsent 1995-1997; TTÜ Küberneetika Instituudi vanemteadur 1997-2015, instituudi juhtimissüsteemide osakonna juhataja 1997–1998; arvutiteaduse instituudi professor, üldinformaatika õppetooli juhataja 1998–2016, instituudi direktor 2001–2016; tarkvarateaduse instituudi professor aastast 2017  (alates 2019 kaasprofessor tenuuris).Tallinna Tehnikaülikooli teadusportaal

Ta oli Oslo Ülikooli informaatikainstituudi külalisprofessor 2000.

Teadustöö
Vainu teadustöö põhisuunad on formaalsed meetodid sard- ja reaalaja süsteemide modelleerimisel, disainil ja verifitseerimisel, mudelipõhise testimise teooria; formaalmeetodite rakendamine autonoomsetes robotites (reaktiivne ülesannete planeerimine) ja parverobootikas (suurte robotformatsioonide ilmneva käitumise omaduste tõestamise meetodid).

Jüri Vainult on ilmunud üle 200 teaduspublikatsiooni. Tema juhendamisel on kaitstud 26 magistri- ja 9 doktoritööd.

 Teadusorganisatoorne ja -administratiivne tegevus 
Vain on kuulunud järgmistesse teadusorganisatsioonidesse.

 Eesti Automaatikute Seltsi juhatuse liige 1992–2002
 IEE (ÜK) liige 1992–1998
 lLigi 30 rahvusvahelise konverentsi programmi- või korralduskomitee liige 1994–2019
 IFAC TC Advanced Manufacturing Technology liige 1997–1999
 IFAC TC Real Time Software Engineeringu liige 1999–2003
 IFIP Working Group 2.2 vaatleja 2000
 ELi 6. raamprogrammi teadusvõrgustiku EURON "European Robotics Network" juhtkomitee liige 2004–2007
 TTÜ ja ELIKO Tehnoloogia Arenduskeskuse algatatud ROBOSWARMi projekti (ELi 6. raamprogrammi teadusprojekt) koordinaator 2006–2009
 Põhjamaade teadusvõrgustiku Network on Dependable Computing Eesti-poolne koordinaator 2006–2009

Tunnustus
ELKNÜ teaduspreemia kooliarvuti "Juku" väljatöötamise eest 1983
Atesteeritud elektriinsener (IEE, ÜK) 1992
Philipsi preemia koostöö eest Eindhoveni Tehnoloogiaülikooli arvutiteaduseinstituudiga 1994 
Eesti TA Küberneetika Instituudi 1996. a parima publikatsiooni preemia 1996
Kirurgi abiroboti loomine (koostööprojekt) – Tokyo Denki Ülikooli tippkeskuse HAM 2005. aasta parim teadustulemus 2005.
TTÜ teenetemedal Mente et Manu 2019
Parim publikatsioon konverentsil "10th International Conference on Dependable Systems, Services and Technologies" (DESSERT), 5.–7.juuni 2019, Leeds, ÜK

Harrastused
Vain huvitub muusikast, kalastamisest, klassikalisest filosoofiast ja antiikajaloost ning ulmekirjandusest.

Viited

 Välislingid 
Jüri Vain Eesti Teadusinfosüsteemis
Jüri Vainu publikatsioonid

Kategooria:Eesti tehnikateadlased
Kategooria:Eesti informaatikud
Kategooria:Tallinna Tehnikaülikooli professorid
Kategooria:Tallinna Tehnikaülikooli vilistlased
Kategooria:Sündinud 1956